Hos Peter Østergaard Automobiler i Hobro kan man mærke den stigende efterspørgsel på brugte biler i mellemklassen, som er med til at presse priserne i vejret. - Vi har travlt som aldrig før, siger Peter Østergaard til TV2/Nord. Priserne på brugte biler i mellemklassen er steget siden sidste år, og det skyldes ifølge Peter Østergaard, at udbuddet af bilerne har været lavt og har været med til at skrue priserne en tak opad. Også når forhandleren selv skal købe biler ind. Ifølge Jan Lang, der er markedsanalytiker fra BilBasen.dk, så vil priserne blive ved med at stige de næste tre-fire måneder. - Jeg tror ikke, at der bliver en ændring foreløbig, siger han til TV2/Nord.

Referat:
De brugte biler går som varmt brød i Hobro - og i resten af landet. Priserne stiger og stiger.